### NN 87/2023 (28.7.2023.), Odluka o namjenskoj pomoći zdravstvenim ustanovama čiji je osnivač Republika Hrvatska i jedinica lokalne i područne (regionalne) samouprave

VLADA REPUBLIKE HRVATSKE

1354

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 27. srpnja 2023. donijela

ODLUKU

O NAMJENSKOJ POMOĆI ZDRAVSTVENIM USTANOVAMA ČIJI JE OSNIVAČ REPUBLIKA HRVATSKA I JEDINICA LOKALNE I PODRUČNE (REGIONALNE) SAMOUPRAVE

I.

Zdravstvenim ustanovama čiji je osnivač Republika Hrvatska i jedinica lokalne i područne (regionalne) samouprave osigurava se namjenska pomoć za pokriće troškova po isplaćenim pravomoćnim sudskim presudama koje se odnose na sporove za isplatu razlike plaće zbog neuvećanja osnovice za 6 % u 2016. godini u javnim službama.

II.

Sredstva za provedbu točke I. ove Odluke planirana su na pozicijama Ministarstva zdravstva na Razdjelu 096, na aktivnosti A799006 Isplate po sudskim presudama, u Državnom proračunu Republike Hrvatske za 2023. godinu i projekcijama za 2024. i 2025. godinu, u iznosu do najviše 17.000.000,00 eura, sukladno dostavljenim podacima o isplaćenim pravomoćnim sudskim presudama zdravstvenih ustanova na primarnoj, sekundarnoj i tercijarnoj razini zdravstrvene zaštite na dan 31. ožujka 2023.

Iznos iz stavka 1. ove točke može se povećati sukladno naknadno zaprimljenim podacima o isplaćenim pravomoćnim sudskim presudama nakon 31. ožujka 2023., a isti će se osigurati sukladno raspoloživim fiskalnim mogućnostima državnog proračuna u narednim razdobljima.

III.

Sredstva iz točke II. stavka 1. ove Odluke osiguravaju se prema sljedećim zdravstvenim ustanovama u maksimalnom raspoloživom iznosu navedenom u tablici:

|  |  |  |
| --- | --- | --- |
| R.br. | Naziv zdravstvene ustanove | Iznos u eurima |
| 1. | Dom zdravlja Bjelovarsko-bilogorske županije | 55.649,00 |
| 2. | Dom zdravlja Dr. Andrija Štampar Nova Gradiška | 15.731,00 |
| 3. | Dom zdravlja Duga Resa | 8.108,00 |
| 4. | Dom zdravlja Karlovac | 11.005,00 |
| 5. | Dom zdravlja Knin | 12.974,00 |
| 6. | Dom zdravlja Koprivničko-križevačke županije | 88.079,00 |
| 7. | Dom zdravlja Krapinsko-zagorske županije | 13.421,00 |
| 8. | Dom zdravlja Ogulin | 9.886,00 |
| 9. | Dom zdravlja Osječko-baranjske županije | 122.704,00 |
| 10. | Dom zdravlja Otočac | 2.536,00 |
| 11. | Dom zdravlja Primorsko goranske županije | 206.053,00 |
| 12. | Dom zdravlja Slavonski Brod | 15.432,00 |
| 13. | Dom zdravlja Splitsko-dalmatinske županije | 308.280,00 |
| 14. | Dom zdravlja Varaždinske županije | 44.427,00 |
| 15. | Dom zdravlja Virovitičko-podravske županije | 170.531,00 |
| 16. | Dom zdravlja Vojnić | 21.643,00 |
| 17. | Dom zdravlja Vukovar | 1.705,00 |
| 18. | Dom zdravlja Zagreb - Centar | 29.676,00 |
| 19. | Dom zdravlja Zagrebačke županije | 5.909,00 |
| 20. | Dom zdravlja Županja | 25.205,00 |
| 21. | Opća bolnica »Dr. Anđelko Višić« Bjelovar | 86.146,00 |
| 22. | Opća bolnica Dr. Ivo Pedišić Sisak | 334.100,00 |
| 23. | Opća bolnica Dr. Josip Benčević Slavonski Brod | 176.518,00 |
| 24. | Opća bolnica Dr. Tomislav Bardek Koprivnica | 806.001,00 |
| 25. | Opća bolnica Gospić | 50.465,00 |
| 26. | Opća i veteranska bolnica »Hrvatski ponos« Knin | 326.574,00 |
| 27. | Opća bolnica Karlovac | 987.840,00 |
| 28. | Opća bolnica i bolnica branitelja Domovinskog rata Ogulin | 344.747,00 |
| 29. | Opća bolnica Pula – Ospedale Generale di Pola | 227.735,00 |
| 30. | Opća bolnica Šibensko-kninske županije | 325.000,00 |
| 31. | Opća bolnica Varaždin | 384.173,00 |
| 32. | Opća bolnica Virovitica | 878.549,00 |
| 33. | Opća županijska bolnica Našice | 120.393,00 |
| 34. | Opća županijska bolnica Pakrac i bolnica hrvatskih veterana | 143.390,00 |
| 35. | Opća županijska bolnica Požega | 17.376,00 |
| 36. | Opća županijska bolnica Vinkovci | 305.800,00 |
| 37. | Nacionalna memorijalna bolnica »Dr. Juraj Njavro« Vukovar | 2.387,00 |
| 38. | Županijska bolnica Čakovec | 83.711,00 |
| 39. | Daruvarske toplice Specijalna bolnica za medicinsku rehabilitaciju | 210.357,00 |
| 40. | Dječja bolnica Srebrnjak | 2.118,00 |
| 41. | NAFTALAN, specijalna bolnica za medicinsku rehabilitaciju | 130.073,00 |
| 42. | Neuropsihijatrijska bolnica Dr. Ivan Barbot Popovača | 37.553,00 |
| 43. | Insula – županijska specijalna bolnica za psihijatriju i rehabilitaciju | 4.201,00 |
| 44. | Psihijatrijska bolnica Ugljan | 10.216,00 |
| 45. | Psihijatrijska bolnica za djecu i mladež | 21.760,00 |
| 46. | Specijalna bolnica za medicinsku rehabilitaciju Varaždinske toplice | 3.425,00 |
| 47. | Specijalna bolnica za kronične bolesti dječje dobi Gornja Bistra | 1.426,00 |
| 48. | Specijalna bolnica za medicinsku rehabilitaciju Kalos | 33.519,00 |
| 49. | Specijalna bolnica za medicinsku rehabilitaciju Krapinske toplice | 2.262,00 |
| 50. | Toplice Lipik – specijalna bolnica za medicinsku rehabilitaciju | 225.819,00 |
| 51. | Specijalna bolnica za medicinsku rehabilitaciju Stubičke toplice | 2.128,00 |
| 52. | Specijalna bolnica za ortopediju | 36.680,00 |
| 53. | Specijalna bolnica za produženo liječenje – Duga Resa | 1.514,00 |
| 54. | Lječilište Topusko | 55.816,00 |
| 55. | Klinička bolnica Dubrava | 51.035,00 |
| 56. | Klinička bolnica Merkur | 310.107,00 |
| 57. | Klinička bolnica Sveti Duh | 259.625,00 |
| 58. | Klinika za psihijatriju Vrapče | 171.518,00 |
| 59. | Klinički bolnički centar Osijek | 2.243.973,00 |
| 60. | Klinički bolnički centar Rijeka | 2.015.196,00 |
| 61. | Klinički bolnički centar Sestre milosrdnice | 880.939,00 |
| 62. | Klinički bolnički centar Split | 1.976.415,00 |
| 63. | Klinički bolnički centar Zagreb | 160.774,00 |
| 64. | Klinika za ortopediju Lovran | 5.051,00 |
| 65. | Hrvatski zavod za javno zdravstvo | 1.063,00 |
| 66. | Zavod za hitnu medicinu Bjelovarsko-bilogorske županije | 79.656,00 |
| 67. | Zavod za hitnu medicinu Brodsko-posavske županije | 18.140,00 |
| 68. | Zavod za hitnu medicinu Dubrovačko-neretvanske županije | 25.226,00 |
| 69. | Nastavni zavod za hitnu medicinu Istarske županije – Istituto formativo per la medicina d´urgenza della regione Istriana | 28.175,00 |
| 70. | Zavod za hitnu medicinu Karlovačke županije | 88.429,00 |
| 71. | Zavod za hitnu medicinu Koprivničko-križevačke županije | 105.259,00 |
| 72. | Zavod za hitnu medicinu Ličko-senjske županije | 20.823,00 |
| 73. | Zavod za hitnu medicinu Požeško-slavonske županije | 2.912,00 |
| 74. | Zavod za hitnu medicinu Sisačko-moslavačke županije | 62.856,00 |
| 75. | Zavod za hitnu medicinu Šibensko-kninske županije | 86.459,00 |
| 76. | Nastavni zavod za hitnu medicinu Varaždinske županije | 25.550,00 |
| 77. | Zavod za hitnu medicinu Virovitičko-podravske županije | 41.280,00 |
| 78. | Zavod za hitnu medicinu Vukovarsko-srijemske županije | 9.616,00 |
| 79. | Zavod za hitnu medicinu Zagrebačke županije | 7.424,00 |
| 80. | Nastavni zavod za hitnu medicinu Grada Zagreba | 81.061,00 |
| 81. | Zavod za hitnu medicinu Osječko-baranjske županije | 31.927,00 |
| 82. | Zavod za hitnu medicinu Primorsko-goranske županije | 146.443,00 |
| 83. | Zavod za hitnu medicinu Splitsko-dalmatinske županije | 308.895,00 |
| 84. | Zavod za javno zdravstvo Bjelovarsko-bilogorske županije | 28.309,00 |
| 85. | Nastavni zavod za javno zdravstvo dr. Andrija Štampar | 29.304,00 |
| 86. | Zavod za javno zdravstvo Koprivničko-križevačke županije | 40.415,00 |
| 87. | Zavod za javno zdravstvo Sisačko-moslavačke županije | 1.422,00 |
| 88. | Zavod za javno zdravstvo Sveti Rok Virovitičko-podravske županije | 6.043,00 |
| 89. | Zavod za javno zdravstvo Vukovarsko-srijemske županije | 3.176,00 |
| 90. | Zavod za javno zdravstvo Zagrebačke županije | 1.361,00 |
| 91. | Nastavni zavod za javno zdravstvo Brodsko-posavske županije | 9.027,00 |
| 92. | Zavod za javno zdravstvo županije Dubrovačko-neretvanske | 4.673,00 |
|  | Ukupno | 16.918.283,00 |

IV.

Iznimno od točke III. ove Odluke, ministar zdravstva može u narednim razdobljima, sukladno raspoloživim mogućnostima državnog proračuna, utvrditi posebnom odlukom visinu i raspodjelu sredstava, prema dostavljenim podacima zdravstvenih ustanova o isplaćenim pravomoćnim sudskim presudama.

V.

Iznos sredstava koje su zdravstvene ustanove isplatile po pravomoćnim sudskim odlukama, a koji će se refundirati zdravstvenim ustanovama u skladu s točkom III. ove Odluke, namjenska su pomoć i zdravstvene ustanove mogu ih koristiti isključivo za podmirenje dijela dospjelih obveza zdravstvenih ustanova prema dobavljačima lijekova, potrošnog i ugradbenog medicinskog materijala.

Iznimno od stavka 1. ove točke, ukoliko zdravstvena ustanova nema dospjelih obveza prema dobavljačima lijekova, potrošnog i ugradbenog medicinskog materijala sredstva se mogu iskoristiti i za podmirenje ostalih obveza s konta skupine 322.

VI.

Zdravstvenim ustanovama čiji je osnivač Republika Hrvatska, Ministarstvo zdravstva izvršit će preraspodjelu sredstava iz točke II. ove Odluke unutar Državnog proračuna.

Zdravstvenim ustanovama kojima su osnivači jedinice lokalne i područne (regionalne) samouprave, Ministarstvo zdravstva će sredstva iz točke II. ove Odluke isplaćivati kao namjensku pomoć.

Ministarstvo zdravstva će s jedinicama lokalne i područne (regionalne) samouprave potpisati ugovore o načinu utroška sredstava namjenske pomoći doznačenih u skladu s ovom Odlukom.

VII.

Zadužuju se zdravstvene ustanove iz točke I. ove Odluke da, u roku od 60 dana od dana doznake namjenske pomoći, dostave Ministarstvu zdravstva na e-adresu: planiranje.proracuna@miz.hr, Izvješće o namjenskom utrošku dodijeljenih sredstava.

Nenamjenski utrošena sredstva primatelj sredstava dužan je vratiti u državni proračun.

VIII.

Za provedbu ove Odluke zadužuje se Ministarstvo zdravstva.

IX.

Zadužuje se Ministarstvo zdravstva da o provedbi ove Odluke izvijesti Ministarstvo financija.

X.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/280

Urbroj: 50301-04/12-23-3

Zagreb, 27. srpnja 2023.

Predsjednik
 mr. sc. Andrej Plenković, v. r.